**Jääkiekon Suomensarja kaudella 1960-1961** pelattiin kolmessa maantieteellisesti jaetussa lohkossa. Lohkoissa pelattiin kaksinkertainen sarja, lohkovoittajat etenivät SM-sarjan nousukarsintaan, jonka kaksi parasta nousivat SM-sarjaan. Lohkojen viimeiset putosivat Maakuntasarjaan.

Etelä- ja itälohkoissa lohkovoittajat KalPa Kuopiosta ja Hämeenlinnan Tarmo etenivät suoraan lohkovoittajina karsintasarjaan.

Pohjoislohkossa tilanne oli jännittävämpi. Lohkovoitosta kilpailivat viimeiselle kierrokselle asti Porin Karhut ja Kokkolan Hermes, jotka eivät olleet hävinneet otteluakaan muille joukkueille, joukkueet näyttivät päätyvän sarjassa tasapisteisiin, jolloin maaliero ratkaisisi paremmuuden. Tilanne oli ennen viimeistä kierrosta jännittävä, Karhut voitti viimeisen pelinsä Raahen Vesaa vastaan 6–3, mutta Hermes voitti Jäähaukat peräti 19–1 ja näytti menevän paremman maalieronsa turvin mestaruussarjan karsintaan. Silloin Porin Pallo-Toverit, joka oli jo tuolla kaudella varmasti tippumassa Suomensarjasta, yllättäen luovuttikin viimeisen ottelunsa. Sääntöjen mukaan luopuneen joukkueen kaikki pelit mitätöitiin, jolloin Karhujen maalieroksi tulikin yhden maalin parempi kuin Hermekselle. Näin Karhut etenisi lohkovoittajana karsintaan. Jääkiekkoliitto haistoi kuitenkin palaneen käryä ja määräsi Karhujen ja Hermeksen välille pelattaavaksi uusintaottelun puolueettomalla kentällä. Karhut voitti lopulta Tampereella pelatun ottelun 4-2 ja eteni karsintasarjaan.

Karsintasarja lohkovoittajien Tarmon, KalPan ja Karhujen välillä oli tasainen. Ennen viimeistä ratkaisevaa Porissa pelattavaa ottelua Tarmo johti sarjaa pistellä, mutta sillä oli huonompi maaliero kuin Karhuilla ja KalPalla. Tasapelin sattuessa Tarmo jäisi sarjassa viimeiseksi. Varmistaakseen nousunsa, KalPa ja Karhut sopivat pelaavansa viimeisen ottelun tasan. Ottelu päättyi 4–4 ja siten Karhut ja KalPa nousivat SM-sarjaan. Tarmo teki sopupelistä protestin, mutta Jääkiekkoliitto hylkäsi sen. Jäänpuutteen takia kaksi viimeistä karsintapeliä siirrettiin pelattaviksi Helsingin Jäästadionille.

Suomensarja
-----------

### Pohjoislohko


|  Joukkue  | O | V | T | H | TM | PM | ME | P |
| --- | --- | --- | --- | --- | --- | --- | --- | --- |
| Karhut, Pori | 10 | 9 | 0 | 1 | 82 | 15 | +67 | 18 |
| Hermes, Kokkola | 10 | 9 | 0 | 1 | 91 | 25 | +66 | 18 |
| Vesa, Raahe | 10 | 5 | 0 | 5 | 37 | 40 | -3 | 10 |
| TPV, Tampere | 10 | 4 | 0 | 6 | 38 | 63 | -25 | 8 |
| Jäähaukat, Kokkola | 10 | 2 | 0 | 8 | 24 | 65 | -41 | 4 |
| Epilän Esa, Tampere | 10 | 1 | 0 | 9 | 24 | 65 | -41 | 2 |
| PPT, Pori | 0 | 0 | 0 | 0 | 0 | 0 | 0 | 0 |

Karhut ja Hermes uusintaotteluun nousukarsintapaikasta. Maakuntasarjaan putosivat viimeisen ottelunsa luovuttanut Porin Pallo-Toverit, joka suljettiin sarjasta, sekä sarjasta otteluitta luopunut Sammon Sudet.

**Uusintaottelu**  

Tampere

| Joukkue 1 | Tulos | Joukkue 2 |
| --- | --- | --- |
| Karhut | 4-2 | Hermes |

Karhut nousukarsintaan.

### Etelälohko


|  Joukkue  | O | V | T | H | TM | PM | ME | P |
| --- | --- | --- | --- | --- | --- | --- | --- | --- |
| Tarmo, Hämeenlinna | 14 | 10 | 2 | 2 | 66 | 37 | +29 | 22 |
| TuTo, Turku | 14 | 10 | 0 | 4 | 51 | 14 | +37 | 20 |
| HPK, Hämeenlinna | 14 | 8 | 2 | 4 | 74 | 52 | +22 | 18 |
| Säppi, Rauma | 14 | 6 | 0 | 8 | 51 | 56 | -5 | 12 |
| Karhu-Kissat, Helsinki | 14 | 6 | 0 | 8 | 43 | 50 | -7 | 12 |
| MU, Mänttä | 13 | 5 | 1 | 7 | 64 | 86 | -22 | 11 |
| Jääpeikot, Valkeakoski | 14 | 5 | 0 | 9 | 61 | 67 | -6 | 10 |
| Tiikerit, Hämeenlinna | 14 | 3 | 1 | 10 | 45 | 64 | -19 | 7 |

Tarmo nousukarsintaan, Tiikerit putosi maakuntasarjaan.

### Itälohko


|  Joukkue  | O | V | T | H | TM | PM | ME | P |
| --- | --- | --- | --- | --- | --- | --- | --- | --- |
| KalPa, Kuopio | 14 | 12 | 1 | 1 | 97 | 33 | +64 | 25 |
| HP-47, Heinola | 14 | 11 | 1 | 2 | 44 | 27 | +17 | 23 |
| MP, Mikkeli | 14 | 7 | 2 | 5 | 53 | 45 | +8 | 16 |
| JoKP, Joensuu | 14 | 5 | 4 | 5 | 57 | 57 | 0 | 14 |
| Kiri-Pojat, Kotka | 14 | 5 | 1 | 8 | 51 | 58 | -7 | 11 |
| Peli-Toverit, Joensuu | 14 | 5 | 1 | 8 | 39 | 50 | -11 | 11 |
| Peli-Karhut, Karhula | 14 | 4 | 1 | 9 | 49 | 71 | -22 | 9 |
| PU, Porvoo | 14 | 2 | 1 | 11 | 40 | 91 | -51 | 5 |

KalPa nousukarsintaan, Porvoon Urheilijat putosi maakuntasarjaan.

Nousukarsinta
-------------


|  Joukkue  | O | V | T | H | TM | PM | ME | P |
| --- | --- | --- | --- | --- | --- | --- | --- | --- |
| Karhut, Pori | 4 | 1 | 2 | 1 | 18 | 16 | +2 | 4 |
| KalPa, Kuopio | 4 | 0 | 4 | 0 | 16 | 16 | 0 | 4 |
| Tarmo, Hämeenlinna | 4 | 1 | 2 | 1 | 14 | 16 | -2 | 4 |

Karhut ja KalPa nousivat SM-sarjaan, josta putosivat Oulun Kärpät ja Töölön Vesa.

Lähteet
-------

1. 1 2 3 4 5 6 7 8 9  Honkavaara, Aarne: *Jääkiekkokirja 1961-1962*. Suomen urheilukirjasto, 1961. Teoksen verkkoversio.  (Arkistoitu – Internet Archive)
2. 1 2 3  Championnat de Finlande 1960/61 Hockey archives. Viitattu 30.11.2012.
3. 1 2 3  Majasaari, Matti: *Pitkä laukaus - porilaisen jääkiekkoilun historia*. Satakunnan Kirjateollisuus Oy, 1994. ISBN 951-95837-5-0.

Jääkiekon Suomensarjan kaudet

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 1930-luku |  |  |  |  |  | 1935–1936 | 1936–1937 | 1937–1938 | 1938–1939 | 1939–1940 |
| 1940-luku | 1940–1941 | 1941–1942 | 1942–1943 | 1943–1944 | 1944–1945 | 1945–1946 | 1946–1947 | 1947–1948 | 1948–1949 | 1949–1950 |
| 1950-luku | 1950–1951 | 1951–1952 | 1952–1953 | 1953–1954 | 1954–1955 | 1955–1956 | 1956–1957 | 1957–1958 | 1958–1959 | 1959–1960 |
| 1960-luku | 1960–1961 | 1961–1962 | 1962–1963 | 1963–1964 | 1964–1965 | 1965–1966 | 1966–1967 | 1967–1968 | 1968–1969 | 1969–1970 |
| 1970-luku | 1970–1971 | 1971–1972 | 1972–1973 | 1973–1974 |  |  |  |  |  |  |